**TÁJÉKOZTATÁS BEVONULÁSHOZ**

Szabadságvesztés letöltésére hozza magával az alábbi iratokat:

1. személyazonosító igazolvány,
2. a szabadságvesztés letöltésére vonatkozó felhívást,
3. társadalombiztosítási azonosító jelét (TAJ számot),
4. aktuálisan fennálló megbetegedéseiről, gyógykezeléséről rendelkezésre álló dokumentumokat.

A szabadságvesztés letöltésére a felhívásban rögzített napon a megjelölt büntetés-végrehajtási intézetben a meghatározott időpontig jelentkezzen.

Amennyiben önhibájából nem jelentkezik a felhíváson szereplő időpontban az adott büntetés-végrehajtási intézetben a szabadságvesztés letöltésére, a bv. bíró fogja elbírálni a feltételes szabadság kedvezményének lehetőségét, azon ítélet kapcsán, amelynek letöltésére be kellett volna vonulnia.

A bevonulás előtt tájékozódjon a fogvatartottnál tartható tárgyak köréről (tájékoztatók menüben), és kizárólag a tájékoztatóban megtalálható tárgyakat hozza magával az intézetbe. Azokat a tárgyakat, amelyeket a fogvatartott birtokában nem tarthat, visszaküldheti saját költségére hozzátartozójának vagy a letétjébe kerül elhelyezésre.

A kapcsolattartás részletes szabályairól további információkat talál a tájékoztatók menüben.